嘩，大熱天時，呢間舖都咁多人排隊，因為今日好想食車仔麵，所以熱都排呢間，行開就見得多，食就第一次食。佢哋食物放晒出嚟，真係花多眼亂到一個點，先揀粉麵，除咗粗/幼/河/米呢啲大路嘢，好少見車仔麵有薯粉，所以叫呢個。餸就揀左鳳爪，螺肉，豬油渣。作為一個健康寶寶油渣呢啲嘢有機會梗係叫，佢同隔離專賣油渣麵果間周記啲油渣唔同整法，文記呢啲大舊啲，切開小件再油炸，口感是爽一些，咬落有油花，口感不同，好獨特。佢哋湯底幾好飲，唔會咸到痴線。但咁多人排隊又真係誇張咗少少。